《题尤使君郡圃十二诗·乐山堂》
宋代·李庚

青山如避世，讵肯诣公府。
仁人如好贤，招邀入庭户。
拄笏对朝气，卷帘当暮雨。
是中有佳趣，莫与儿辈语。

作者简介：宋临江人，流寓天台，字子长。高宗绍兴十五年进士。历御史台主簿、监察御史，以附汤鹏举罢。除兵部郎中，继奉祠提举江东常平，知南剑、抚二州，调知袁州，未赴而卒。有《詅痴符集》。